2004R0048 — FI — 01.01.2008 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B EUROOPAN PARLAMENTIN JA NEUVOSTON ASETUS (EY) N:o 48/2004, annettu 5 päivänä joulukuuta 2003, viitevuosia 2003—2009 koskevien yhteisön vuosittaisten terästeollisuustilastojen tuottamisesta (EYV L 007, 13.1.2004, p.1)

Muutettu:









▼B

EUROOPAN PARLAMENTIN JA NEUVOSTON ASETUS (EY) N:o 48/2004,

annettu 5 päivänä joulukuuta 2003,

viitevuosia 2003—2009 koskevien yhteisön vuosittaisten terästeollisuustilastojen tuottamisesta







EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen ( 1 ), ottavat huomioon Euroopan talous- ja sosiaalikomitean lausunnon ( 2 ), noudattavat perustamissopimuksen 251 artiklassa säädettyä menettelyä ( 3 ), sekä katsovat seuraavaa: (1) Terästeollisuutta koskevat tilastot perustuivat Euroopan hiili- ja teräsyhteisön (EHTY) perustamissopimukseen, jonka voimassaolo päättyi 23 päivänä heinäkuuta 2002. (2) Euroopan parlamentin ja neuvoston asetus (EY) N:o 1840/2002 ( 4 ) annettiin 30 päivänä syyskuuta 2002 EHTY:n terästilastojärjestelmän jatkamiseksi EHTY:n perustamissopimuksen päättymisen jälkeen 31 päivään joulukuuta 2002 asti. (3) Yhteisön teräsalaa koskevan politiikan täytäntöönpanemiseksi on välttämätöntä jatkaa terästeollisuutta koskevien tilastojen keräämistä. Mainittua tilastotarvetta ei voida täyttää minkään muun olemassa olevan Euroopan laajuisen tilastojärjestelmän avulla. Yhteisön tilastojen keräämiseksi terästeollisuudesta tarvitaan näin ollen uusi EY:n perustamissopimukseen perustuva asetus. (4) Yhteisön tilastoista 17 päivänä helmikuuta 1997 annettu neuvoston asetus (EY) N:o 322/97 ( 5 ) muodostaa viitekehyksen tämän asetuksen säännöksille. (5) Tarvitaan siirtymäkausi vuosiksi 2003—2009 sen määrittämiseksi, voidaanko terästilastot yhdistää muihin tilastojärjestelmiin. (6) Teräsalan yritykset tarvitsevat investointeja ja kapasiteettia koskevaa maailmanlaajuista tietoa, jotta ne voisivat arvioida eri terästuoteluokkien mahdollista ali- tai ylikapasiteettia tulevaisuudessa. Investointeja ja kapasiteettia koskevat yhteisön tilastot hyödyttävät OECD:n puitteissa organisoitua, maailman teräskapasiteettia koskevien tietojen maailmanlaajuista verkkoa. (7) Terästeollisuuden energiankulutusta koskevat tilastot antavat tietoa energian käytöstä ja tuotannosta sekä välillisesti myös saastepäästöistä. (8) Varastoitua rauta- ja teräsromua koskevia tilastoja tarvitaan tämän teräksenvalmistukselle tärkeän raaka-aineen käytön seurannassa. (9) Tämän asetuksen täytäntöönpanemiseksi tarvittavista toimenpiteistä olisi päätettävä, menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY ( 6 ) mukaisesti. (10) Tilasto-ohjelmakomiteaa on kuultu 19 päivänä kesäkuuta 1989 tehdyn neuvoston päätöksen 89/382/ETY, Euratom ( 7 ) 3 artiklan mukaisesti, sekä katsovat seuraavaa: OVAT ANTANEET TÄMÄN ASETUKSEN:







1 artikla

Tarkoitus

Tämän asetuksen tarkoituksena on perustaa yhteinen järjestelmä viitevuosia 2003—2009 koskevien yhteisön terästeollisuustilastojen säännölliseksi tuottamiseksi.

2 artikla

Määritelmät

Tässä asetuksessa käsitteillä ”yhteisön tilastot” ja ”tilastojen tuottaminen” on sama merkitys kuin asetuksessa (EY) N:o 322/97.

3 artikla

Soveltamisala

▼M1

Tämä asetus kattaa tiedot terästeollisuudesta, joka on määritelty Euroopan yhteisön tilastollisen toimialaluokituksen (”NACE Rev. 2”) kolminumerotasona 24.1.

▼B

Mikäli jäsenvaltion terästeollisuusyritysten arvonlisäys tuotannontekijähintaan on vähemmän kuin 1 prosentti yhteisön kokonaismäärästä, tietoja tilasto-ominaisuuksista ei tarvitse kerätä.

4 artikla

Tilasto-ominaisuudet

Tiedot on toimitettava tilastoyksiköistä yhteisön tuotantojärjestelmän havainnointia ja analyysiä varten 15 päivänä maaliskuuta 1993 annetussa neuvoston asetuksessa (ETY) N:o 696/93 ( 8 ) määritellyistä toimialayksiköiden tilasto-ominaisuuksista ja vähintään 50 työntekijän yrityksistä, ja niiden on oltava liitteen mukaisessa muodossa.

5 artikla

Aikaviite ja ajanjaksot

Jäsenvaltioiden on koottava vuosittain liitteessä tarkoitetut tiedot ensimmäisen kerran vuodelta 2003 ja sen jälkeen kultakin vuodelta vuoteen 2009 asti.

6 artikla

Tietojen toimittaminen

1. Jäsenvaltioiden on lähetettävä 4 artiklassa tarkoitetut yksiköistä kerätyt tiedot ja metatiedot terästeollisuudesta komissiolle (Eurostatille). Lähetykseen on sisällytettävä luottamukselliset tiedot tietojen luottamuksellista käsittelyä koskevien yhteisön voimassa olevien säännösten mukaisesti.

2. Jäsenvaltioiden on lähetettävä tiedot ja metatiedot sähköisessä muodossa. Tietojen lähettämisessä on noudatettava soveltuvaa tiedonsiirtostandardia, joka on hyväksytty 8 artiklan 2 kohdassa tarkoitetun menettelyn mukaisesti. Eurostat antaa yksityiskohtaiset tiedot hyväksytyistä standardeista ja toimittaa ohjeet siitä, kuinka standardeja sovelletaan tämän asetuksen edellyttämällä tavalla.

3. Jäsenvaltioiden on lähetettävä tiedot ja metatiedot kuuden kuukauden kuluessa viitevuoden päättymisestä. Komissio voi kuitenkin 8 artiklan 2 kohdassa tarkoitetun menettelyn mukaisesti ensimmäisellä lähetyskerralla pidentää tätä ajanjaksoa 12 kuukauteen niiden jäsenvaltioiden osalta, joilla on vaikeuksia tämän asetuksen täytäntöönpanossa.

7 artikla

Täytäntöönpanotoimet

Seuraavista tämän asetuksen täytäntöönpanotoimenpiteistä säädetään 8 artiklan 2 kohdassa tarkoitetun menettelyn mukaisesti:

a) muutokset tilasto-ominaisuuksien luetteloon, edellyttäen että niistä ei aiheudu jäsenvaltioille merkittävästi lisää työtä;

b) lähetettävien tietojen muodot ja ensimmäinen lähetysjakso.

8 artikla

Menettely

1. Komissiota avustaa päätöksen 89/382/ETY, Euratom 1 artiklalla perustettu tilasto-ohjelmakomitea.

2. Tähän säädöskohtaan viitattaessa sovelletaan päätöksen 1999/468/EY 5 ja 7 artiklaa, ottaen huomioon 8 artiklan säännökset.

Päätöksen 1999/468/EY 5 artiklan 6 kohdassa mainittu määräaika asetetaan kolmeksi kuukaudeksi.

3. Komitea hyväksyy itselleen työjärjestyksen.

9 artikla

Kertomukset

Viiden vuoden kuluessa tämän asetuksen voimaantulosta komissio antaa Euroopan parlamentille ja neuvostolle kertomuksen sen täytäntöönpanosta.

Kertomuksessa:

a) arvioidaan tuotetuista tilastoista yhteisölle, jäsenvaltioille sekä tilastotietojen toimittajille ja käyttäjille koituneet hyödyt suhteessa niiden kustannuksiin;

b) arvioidaan tuotettujen tilastojen laatu;

c) tarkastellaan yhteisvaikutusta muiden yhteisön toimintojen kanssa;

d) ehdotetaan tarpeellisiksi katsottuja muutoksia tämän asetuksen toimivuuden parantamiseksi.

10 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

4, 5 JA 6 ARTIKLASSA TARKOITETUT EUROSTATILLE TOIMITETTAVAT TIEDOT

1. Teräs- ja rautaromutasetta koskevat vuositilastot







(Yksikkö: tonnia) Tunnus Nimike Teräs- ja rautaromua koskeva tase 1010 Varastot vuoden ensimmäisenä päivänä 1020 Tehtaalla syntyvä romu 1030 Vastaanotettu (1031 + 1032 + 1033) 1031 — kotimaisista lähteistä 1032 — yhteisön muista jäsenvaltioista 1033 — kolmansista maista 1040 Yhteensä käytettävissä (1010 + 1020 + 1030) 1050 Kulutus yhteensä 1051 … josta sähkömasuunit 1052 … josta ruostumaton romu 1060 Toimitukset 1070 Varastot vuoden viimeisenä päivänä (1040-1050-1060)

2. Polttoaineen ja energian kulutus sekä sähköenergiatase terästeollisuudessa

Osa A: Vuositilastot polttoaineen ja energian kulutuksesta eriteltynä laitostyypeittäin ( 9 )







(ksikkö: tonnia tai gigajoulea (GJ)) Tunnus Nimike Huomautus Polttoaineen ja energian kulutus 2010 Kiinteät polttoaineet (2011 + 2012) tonnia 2011 Koksi tonnia 2012 Muut kiinteät polttoaineet tonnia 2020 Nestemäiset polttoaineet tonnia 2030 Kaasut (2031 + 2032 + 2033 + 2034) GJ 2031 Masuunikaasu GJ 2032 Koksiuunin kaasu GJ 2033 Konverttikaasu GJ 2034 Muut kaasut GJ 2040 Masuunikaasun ulkopuoliset toimitukset GJ 2050 Konverttikaasun ulkopuoliset toimitukset GJ

Osa B: Terästeollisuuden sähköenergiatasetta koskevat vuositilastot







(Yksikkö: MWh) Tunnus Nimike Terästeollisuuden sähköenergiatase 3100 Resurssit (3101 + 3102) 3101 Bruttotuotanto 3102 Vastaanotettu ulkopuolelta 3200 Käytetty (3210 + 3220 + 3230) 3210 Laitoskohtainen kulutus (3211 + 3212 + 3213 + 3214 + 3215 + 3216 + 3217) 3211 Sintraus ja panosten valmistus 3212 Masuunit ja raudanvalmistuksen sähköuunit 3213 Sähkösulatot ja jatkuvavalu 3214 Muut sulatot ja jatkuvavalu 3215 Valssaamo-osastot 3216 Sähkölaitokset 3217 Muut laitokset 3220 Toimitukset ulkopuolelle 3230 Hävikit

3. Rauta-ja terästeollisuuden investointeja koskeva kysely

Osa A: Menoja koskevat vuositilastot







(Yksikkö: miljoonaa euroa) Tunnus Nimike Rauta- ja terästeollisuuden investointimenot 4010 Koksaamo 4020 Panosten valmistus 4030 Raudan ja rautaseosten valmistus (myös masuunit) 4040 Terästehtaiden sulatot 4041 … josta sähköllä tuotettu 4050 Jatkuvavalu 4060 Valssaamot (4061 + 4062 + 4063 + 4064) 4061 Levytuotteet 4062 Pitkät tuotteet 4063 Kylmävalssattujen kelojen radat 4064 Päällystyslaitokset 4070 Muut laitokset 4100 Kaikki yhteensä (4010 + 4020 + 4030 + 4040 + 4050 + 4060 + 4070) 4200 … josta saastumisen ehkäisemiseen

Osa B: Kapasiteettia koskevat vuositilastot







(Yksikkö: 1 000 tonnia vuodessa) Tunnus Nimike Rauta- ja terästeollisuuden mahdollinen enimmäistuotanto (kapasiteetti) 5010 Koksi 5020 Panosten valmistus 5030 Harkkorauta ja rautaseokset 5040 Raakateräs 5041 — josta sähköllä tuotettu 5042 — josta jatkuvavaluna tuotettu 5050 Kuumavalssauksen tuloksena syntyneet tuotteet (5051 + 5052) 5051 Levytuotteet 5052 Pitkät tuotteet 5060 Kuumavalssatuista tuotteista valmistetut tuotteet (ei kuitenkaan päällystetyt tuotteet) 5061 … josta kylmävalssaamalla valmistetut tuotteet 5070 Päällystetyt tuotteet





(

9

)